BEM-BTS กอดคอวิ่ง! ลุ้นยอดผู้โดยสารเพิ่ม รับอานิสงส์เปิดประเทศ
BEM-BTS กอดคอวิ่ง! ลุ้นยอดผู้โดยสารเพิ่ม รับอานิสงส์เปิดประเทศ หนุนผลงานไตรมาส 4/64 ฟื้นตัวแกร่งต่อเนื่องถึงปี 65 จับตาแผนประมูลโครงการรถไฟฟ้าเส้นทางใหม่
BEM-BTS กอดคอวิ่ง! ลุ้นยอดผู้โดยสารเพิ่ม รับอานิสงส์เปิดประเทศ หนุนผลงานไตรมาส 4/64 ฟื้นตัวแกร่งต่อเนื่องถึงปี 65
12 ต.ค. 2564

ผู้สื่อข่าวรายงานว่า ล่าสุด ณ เวลา 10:18 น. ราคาหุ้น บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM อยู่ที่ 9.25 บาท บวก 0.25 บาท หรือ 2.78% สูงสุดที่ 9.25 บาท ต่ำสุดที่ 9.05 บาท ด้วยมูลค่าซื้อขาย 323.42 ล้านบาท
ขณะเดียวกันราคาหุ้น บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS อยู่ที่ 9.75 บาท บวก 0.20 บาท หรือ 2.09% สูงสุดที่ 9.80 บาท ต่ำสุดที่ 9.65 บาท ด้วยมูลค่าซื้อขาย 235.49 ล้านบาท
ทั้งนี้ บล.เคทีบีเอสที ระบุในบทวิเคราะห์ (12 ต.ค.2564) ว่า ปรับคำแนะนำขึ้นเป็น “ซื้อ” หุ้น BEM จากเดิม “ถือ” และปรับใช้ราคาเป้าหมายปี 2565 ที่ 10.50 บาท จากเดิม 8.50 บาท เนื่องจากมีมุมมองเป็นบวกจากการจัด Group conference call กับ BEM เมื่อวานนี้ (11 ต.ค.) จากแนวโน้มผู้ใช้บริการที่ฟื้นตัวต่อเนื่องและผ่านจุดต่ำสุดแล้ว ขณะที่โครงการรถไฟฟ้าเส้นทางใหม่มีความชัดเจนขึ้นมาก
โดยมีประเด็นสำคัญ ดังนี้1) บริษัทเผยตัวเลขผู้ใช้บริการล่าสุดวันที่ 8 ต.ค. ผู้ใช้ทางด่วนอยู่ที่ 9.8 แสนเที่ยว/วัน (เดือน ก.ย. เฉลี่ย 7.8 แสนเที่ยว/วัน) และผู้โดยสารรถไฟฟ้าอยู่ที่ 1.5 แสนเที่ยว/วัน (เดือน ก.ย. เฉลี่ย 1 แสนเที่ยว/วัน) และปัจจุบันโมเมนตัมยังดีต่อเนื่อง และ 2) สำหรับความคืบหน้าโครงการรถไฟฟ้าสายสีส้ม บริษัทคาด รฟม. จะสามารถออก TOR ได้ในเดือน ต.ค. นี้ ซึ่ง BEM มีความพร้อมประมูลอย่างมาก ขณะที่สายสีม่วงใต้ บริษัทมั่นใจจะได้รับงาน O&amp;M โดยมองว่าจะเป็นการเจรจาโดยตรงไม่ผ่านการประมูล
ทั้งนี้คงประมาณการปี 2564 ที่ 822 ล้านบาท ลดลง 60% เมื่อเทียบจากปีก่อร แต่จะฟื้นตัวสูงในปี 2565 ที่ 3.3 พันล้านบาท เพิ่มขึ้น 298% เมื่อเทียบจากปีก่อน โดยมองแนวโน้มฟื้นตัวตั้งแต่ไตรมาส 4/2564 เป็นต้นไป ตามการเร่งฉีดวัคซีนในประเทศและผ่อนคลายล็อกดาวน์ รวมถึงปัจจัยบวกจากการทยอยกลับมาเปิดเรียนในเดือน พ.ย
ส่วนบล.เคจีไอ (ประเทศไทย) ระบุในบทวิเคราะห์ (7 ต.ค.2564) ประเมินราคาเป้าหมายพื้นฐาน  BTS ที่ 12.6 บาท ประเมินธุรกิจหลักรับ Sentiment บวกจากการเตรียมเปิดกิจกรรมทางเศรษฐกิจและการเปิดประเทศภายในไตรมาส 4/2564 คาดจำนวนผุ้โดยสารรถไฟฟ้าในระบบฯ ผ่านจุดต่ำสุดแล้ว
 